# data[].attributes.body
Amikor a diákok befejezik a munkát, és magasba emelik a tábláikat, a tanár gyorsan meg tudja állapítani, hogy kik azok, akik megértették a problémát, illetve kik szorulnak további segítségre, és ennek alapján változtathat az óra menetén.

# data[].attributes.body
A diákok a közlekedési lámpák színeivel ellátott poharakat vagy kártyákat kapnak. Az óra folyamán annak alapján helyezik el a megfelelő színű poharat/kártyát az asztalon, hogy mennyire értik, amiről szó van. A tanár így könnyedén fel tudja mérni, hogy mennyire érti az osztály az anyagot, illetve ki igényel további segítséget, és ezek alapján változtatni tud az óra sebességén és a tervezett feladatokon

# data[].attributes.body
Adjon meg a diákoknak valamilyen konkrét elvvel, folyamattal vagy fogalommal kapcsolatos, elterjedt vagy valószínűnek látszó tévhiteket! Kérdezze meg, hogy egyetértenek-e az állításokban foglaltakkal, majd kérje meg őket, hogy indokolják döntésüket! Időmegtakarítási céllal feleletválasztós vagy igaz/hamis rendszerben is rákérdezhet diákjai tévhitekkel kapcsolatos attitűdjeire.

# data[].attributes.body
A tanár által kezdeményezett folyamat, amelyben a diákok gondosan megtervezett lépések és meghatározott kritériumok mentén értékelik egymás munkáját.

# data[].attributes.body
A tanár által kezdeményezett folyamat, amelyben a diákok gondosan megtervezett lépések és meghatározott kritériumok mentén értékelik saját munkájukat.

# data[].attributes.body
Papír alapú vagy online eszközök, amelyek használatával a tanár az óra végén vagy elején összegyűjtheti a diákok válaszát bizonyos kérdésekre. A válaszok segítenek a tanárnak az aktuális vagy egy jövőbeni óraterv átalakításában, a diákok igényeihez igazításában.

# data[].attributes.body
Online eszköz segítségével is végezhető. A napló a diákok észrevételeit tartalmazza a tanultakkal kapcsolatban. A diákok a naplóban rögzítik az új anyag tanulásának folyamatával kapcsolatos élményeiket, és felvetik tisztázásra váró kérdéseiket.

# data[].attributes.body
Ha nem mindig azokat szeretnénk felszólítani, akik jelentkeznek, akkor véletlenszerűen is kiválaszthatjuk, hogy melyik tanuló válaszoljon a következő kérdésre, például egy véletlenszerű névválasztó segítségével.

# data[].attributes.body
A tanterem négy sarkát a következő címkékkel látjuk el: teljes mértékben egyetértek, egyetértek, nem értek egyet, egyáltalán nem értek egyet. A tanár mond egy állítást, és megkéri a tanulókat, hogy álljanak a véleményüket/szimpátiájukat tükröző sarokba.

# data[].attributes.body
A tanár megkéri a diákokat, hogy mindenki keressen három-három embert az osztályban, akikkel negyedre, félre, illetve háromnegyedre megbeszélést egyeztet. Majd elkezdi az órát, és magasabb rendű gondolkodásra ösztönző információkat oszt meg diákjaival. Egyszer csak megkéri őket, hogy üljenek át a negyedes időpontjukhoz, és beszéljenek meg vele bizonyos, a tanár által felvetett kérdéseket. A tanár körbejár az osztályban, belehallgat a beszélgetésekbe, és megjegyzi, ha úgy érzi, hogy valaki félreértett valamit. A begyűjtött információk alapján áttervezi az óra következő szakaszát.

# data[].attributes.body
Kérje meg a diákokat, hogy a „ki, mit, hol, mikor, miért, hogyan” kérdésekre válaszolva, egy mondatban foglalják össze a témát!

# data[].attributes.body
A tanár óra közben, illetve óra után jegyzeteket készít a diákok aktivitásával, tanulmányi előrehaladásával stb. kapcsolatban

# data[].attributes.body
Eszközök, amelyek lehetővé teszik a tanulók számára, hogy nem nyelvi elemekkel illusztrálják egy fogalommal kapcsolatos tudásukat; idetartoznak a mentális térképek, a fényképek és a rajzok.

# data[].attributes.body
Értékelési módszer, amelynek során a diákok mozdulatokkal illusztrálják egy témával vagy fogalommal kapcsolatos tudásukat; a művészetek, a tánc, a zene stb. oktatásában használható.

# data[].attributes.body
Offline vagy online kvízek, amelyeket fejlesztő módon alkalmazva a tanárok és a diákok többet tudhatnak meg például a tanulmányi előrehaladás mértékéről. Kahoot! Socrative, Mentimeter, Tesmoz.